ประกาศคณะกรรมการกํากับตลาดทุนที่ ทจ. 26 /2555เรื่อง การเสนอขายหุ้นกู้ที่ออกใหม่ประเภทหุ้นกู้อนุพันธ์ หรือหุ้นกู้ที่ผู้ถือหุ้นกู้มีภาระผูกพัน ซึ่งออกโดยสถาบันการเงิน \_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 มาตรา 40(11) มาตรา 41(3) และ (4) มาตรา 42(10) มาตรา 43(3) มาตรา 56 มาตรา 67มาตรา 69 และมาตรา 70(9) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญ แห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2555 เป็นต้นไปข้อ ๒ ประกาศนี้ให้ใช้บังคับกับสถาบันการเงินที่ประสงค์จะเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันภายใต้หลักเกณฑ์ที่กําหนดตามประกาศนี้ เพื่อประโยชน์ตามวรรคหนึ่ง คําว่า "หุ้นกู้ที่ผู้ถือหุ้นกู้มีภาระผูกพัน" หมายความว่า หุ้นกู้ที่มีข้อกําหนดให้ผู้ถือหุ้นกู้มีภาระหนี้หรือภาระผูกพันเพิ่มเติมจากการเป็นผู้ถือหุ้นกู้ตามปกติ เช่น ผู้ถือหุ้นกู้ผูกพันที่จะยอมขยายหรือย่นระยะเวลาการไถ่ถอนหุ้นกู้ หรือผู้ถือหุ้นกู้ผูกพันที่จะต้องซื้อหุ้นกู้จากผู้ออกหุ้นกู้เพิ่มเติม เป็นต้นข้อ ๓ ในประกาศนี้ "หุ้นกู้ด้อยสิทธิ" หมายความว่า หุ้นกู้ไม่มีประกันที่มีการกําหนดสิทธิของผู้ถือหุ้นกู้ไว้ด้อยกว่าสิทธิของเจ้าหนี้สามัญทั่วไป"ข้อกําหนดสิทธิ" หมายความว่า ข้อกําหนดว่าด้วยสิทธิและหน้าที่ของผู้ออกหุ้นกู้ และผู้ถือหุ้นกู้ "แบบแสดงรายการข้อมูล" หมายความว่า แบบแสดงรายการข้อมูลการเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพัน"สถาบันการเงิน" หมายความว่า (1) ธนาคารพาณิชย์ตามกฎหมายว่าด้วยธุรกิจสถาบันการเงิน(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะหลักทรัพย์ที่เป็นหน่วยลงทุน(3) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินคําว่า "หุ้นกู้อนุพันธ์" "บุคคลภายในของบริษัทที่ออกหุ้นอ้างอิง" และ "ข้อมูลอิเล็กทรอนิกส์" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามในประกาศเกี่ยวกับการออกและเสนอขายตราสารหนี้ทุกประเภทหมวด ๑ บททั่วไป\_\_\_\_\_\_\_\_\_\_\_\_\_\_\_\_\_\_\_ข้อ ๔ สถาบันการเงินสามารถเสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพันได้ โดยถือว่าได้รับอนุญาตจากสํานักงานเมื่อ(1) มีการดําเนินการและปฏิบัติตามหลักเกณฑ์ที่กําหนดในหมวด 2 (2) แบบแสดงรายการข้อมูลมีผลใช้บังคับตามหลักเกณฑ์ที่กําหนดในหมวด 3 ในกรณีที่หุ้นกู้ตามวรรคหนึ่งมีลักษณะเป็นหุ้นกู้แปลงสภาพรวมอยู่ด้วย ให้สถาบันการเงินปฏิบัติตามประกาศคณะกรรมการกํากับตลาดทุนว่าด้วยการขออนุญาตและการอนุญาตให้เสนอขายตราสารหนี้ที่ออกใหม่ ในส่วนที่เกี่ยวกับการขออนุญาตและการอนุญาตให้เสนอขายหุ้นกู้แปลงสภาพที่ออกใหม่และหุ้นรองรับในวงจํากัดด้วยข้อ ๕ สถาบันการเงินที่ได้รับอนุญาตให้เสนอขายหุ้นกู้ตามประกาศนี้ สามารถเสนอขายหุ้นกู้ได้โดยไม่จํากัดจํานวนครั้งที่เสนอขายภายใต้การยื่นแบบแสดงรายการข้อมูลการเสนอขายหุ้นกู้ดังกล่าว ทั้งนี้ การเสนอขายต้องกระทําภายในระยะเวลาไม่เกินหนึ่งปีนับแต่วันที่แบบแสดงรายการข้อมูลนั้นมีผลใช้บังคับข้อ ๖ ในการเสนอขายหุ้นกู้แต่ละครั้งตามประกาศนี้ ให้สถาบันการเงินปฏิบัติตามเงื่อนไขที่ต้องปฏิบัติภายหลังได้รับอนุญาตให้เสนอขายหุ้นกู้ด้วย ในกรณีที่เป็นการเสนอขายหุ้นกู้ที่มีลักษณะเป็นหุ้นกู้มีประกันหรือหุ้นกู้ที่จัดให้มีผู้แทนผู้ถือหุ้นกู้ ให้สถาบันการเงินจัดให้มีสัญญาหรือข้อกําหนดสิทธิกับผู้ถือหุ้นกู้ประกอบการเสนอขายหุ้นกู้นั้นด้วยข้อ ๗ ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยดังต่อไปนี้ สํานักงานอาจสั่งมิให้การอนุญาตตามข้อ 4 มีผลหรือสั่งระงับการเสนอขายหุ้นกู้ได้(1) สถาบันการเงินที่จะออกหรือเสนอขายหุ้นกู้อยู่ระหว่างถูกจํากัดหรือพักการประกอบธุรกิจโดยทางการหรือหน่วยงานที่มีอํานาจกํากับดูแลการประกอบธุรกิจของสถาบันการเงิน(2) สถาบันการเงินที่จะออกหรือเสนอขายหุ้นกู้มีฐานะทางการเงินที่อาจก่อให้เกิดความเสียหาย หรือมีพฤติการณ์อื่นที่แสดงให้เห็นว่าอยู่ระหว่างประสบปัญหาทางการเงิน(3) สถาบันการเงินที่จะออกหรือเสนอขายหุ้นกู้มีข้อบกพร่องหรือมีความไม่เหมาะสมเกี่ยวกับการปฏิบัติตามเงื่อนไขภายหลังการอนุญาตให้เสนอขายหุ้นกู้ หรือจะไม่สามารถปฏิบัติตามประกาศนี้ได้(4) การเสนอขายหุ้นกู้อาจก่อให้เกิดความเสียหายต่อผู้ลงทุน หรืออาจทําให้ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องเพียงพอประกอบการตัดสินใจลงทุนหมวด ๒ หลักเกณฑ์การอนุญาตให้เสนอขายหุ้นกู้อนุพันธ์หรือ หุ้นกู้ที่ผู้ถือหุ้นกู้มีภาระผูกพัน\_\_\_\_\_\_\_\_\_\_\_\_\_\_\_\_\_\_\_ข้อ ๘ เมื่อมีการดําเนินการและปฏิบัติตามหลักเกณฑ์ดังต่อไปนี้ ให้สถาบันการเงินได้รับอนุญาตให้เสนอขายหุ้นกู้ที่ออกใหม่ประเภทหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพัน(1) สถาบันการเงินมีมติโดยชัดแจ้งให้ออกหุ้นกู้ ทั้งนี้ มติดังกล่าวต้องเป็นไปตามกฎหมายที่จัดตั้งหรือกํากับดูแลสถาบันการเงินที่เสนอขายหุ้นกู้นั้น แล้วแต่กรณี(2) ในกรณีเป็นการอนุญาตให้เสนอขายหุ้นกู้อนุพันธ์ ไม่ว่าจะมีลักษณะเป็นหุ้นกู้ที่ผู้ถือหุ้นกู้มีภาระผูกพันด้วยหรือไม่ ให้สถาบันการเงินปฏิบัติตามหลักเกณฑ์ที่กําหนดในส่วนที่ 1 ของหมวดนี้(3) ในกรณีเป็นการอนุญาตให้เสนอขายเฉพาะหุ้นกู้ที่ผู้ถือหุ้นกู้มีภาระผูกพัน ให้สถาบันการเงินปฏิบัติตามหลักเกณฑ์ที่กําหนดในส่วนที่ 2 ของหมวดนี้ส่วน ๑ หลักเกณฑ์เกี่ยวกับการเสนอขายหุ้นกู้อนุพันธ์\_\_\_\_\_\_\_\_\_\_\_\_\_\_\_\_\_\_\_ข้อ ๙ สถาบันการเงินที่ประสงค์จะเสนอขายหุ้นกู้อนุพันธ์ ต้องมีลักษณะและปฏิบัติให้เป็นไปตามหลักเกณฑ์ดังต่อไปนี้ (1) เป็นผู้ได้รับใบอนุญาตหรือจดทะเบียนเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546 ทั้งนี้ ในกรณีที่สถาบันการเงินประสงค์จะเสนอขายหุ้นกู้อนุพันธ์ซึ่งมีปัจจัยอ้างอิงเป็นราคาทองคํา ดัชนีราคาทองคํา หรืออัตราแลกเปลี่ยนเงินตราต่างประเทศ สถาบันการเงินดังกล่าวต้องเป็นผู้ที่ได้รับอนุญาตจากธนาคารแห่งประเทศไทย ให้ทําธุรกรรมเกี่ยวกับอนุพันธ์ที่มีปัจจัยอ้างอิงเป็นราคาหรือดัชนีราคาทองคํา หรืออัตราแลกเปลี่ยนเงินตราต่างประเทศ แล้วแต่กรณีด้วย(2) เป็นการเสนอขายหุ้นกู้อนุพันธ์ที่มีลักษณะตามข้อ 10(3) เป็นการเสนอขายเฉพาะต่อผู้ลงทุนตามข้อ 11 (4) มีการจดข้อจํากัดการโอนหุ้นกู้ที่จะเสนอขายกับสํานักงาน ซึ่งแสดงข้อความว่าสถาบันการเงินจะไม่รับจดทะเบียนการโอนหุ้นกู้นั้นไม่ว่าทอดใด ๆ แก่ผู้ลงทุนที่มิใช่ผู้ลงทุนตามข้อ 11 เว้นแต่เป็นการโอนทางมรดก ทั้งนี้ ให้ถือว่าสํานักงานรับจดข้อจํากัดการโอนดังกล่าวในวันที่สํานักงานได้รับหนังสือขอจดข้อจํากัดการโอนที่มีข้อความดังกล่าวของสถาบันการเงินนั้นแล้ว(5) ในกรณีเป็นการเสนอขายหุ้นกู้อนุพันธ์ที่อาจมีการชําระหนี้ทั้งหมดหรือบางส่วนโดยส่งมอบเป็นหุ้น สถาบันการเงินต้องยื่นคําขอตรวจสอบการใช้หุ้นอ้างอิงตามหลักเกณฑ์ในข้อ 12 และให้ถือว่าวันที่สํานักงานแจ้งยืนยันการใช้หุ้นอ้างอิงเป็นวันอนุญาตให้เสนอขายหุ้นกู้อนุพันธ์ดังกล่าวข้อ ๑๐ หุ้นกู้อนุพันธ์ที่เสนอขายต้องมีลักษณะดังต่อไปนี้(1) มีมูลค่าที่ตราไว้ของหุ้นกู้อนุพันธ์ไม่ต่ํากว่าฉบับละสิบล้านบาท(2) มีปัจจัยอ้างอิงใดปัจจัยอ้างอิงหนึ่งดังนี้(ก) ราคาหรือผลตอบแทนของหลักทรัพย์ไทย กลุ่มหลักทรัพย์ไทย หรือดัชนีกลุ่มหลักทรัพย์ไทย(ข) ราคาหรือผลตอบแทนของกลุ่มหลักทรัพย์ต่างประเทศที่มีการซื้อขายในตลาดหลักทรัพย์ที่จัดตั้งขึ้นอย่างเป็นทางการ หรือดัชนีกลุ่มหลักทรัพย์ต่างประเทศ(ค) กระแสรายรับหรือรายจ่าย (ง) ราคาสินค้าหรือดัชนีราคาสินค้า(จ) ราคาทองคําหรือดัชนีราคาทองคํา (ฉ) อัตราแลกเปลี่ยนเงินตราต่างประเทศ (ช) อัตราดอกเบี้ย(ซ) อันดับความน่าเชื่อถือ หรือเหตุการณ์ที่มีผลต่อการชําระหนี้ของตราสารหนี้ พันธบัตร หรือตราสารแห่งหนี้อื่นที่มีลักษณะทํานองเดียวกัน หรืออันดับความน่าเชื่อถือ หรือเหตุการณ์ที่มีผลต่อการชําระหนี้ของผู้ออกตราสารดังกล่าวหรือของลูกหนี้ของผู้ขออนุญาต(ฌ) เครดิตอนุพันธ์ (credit derivatives) อื่นนอกเหนือจาก (ซ) ทั้งนี้ ตามประเภทหรือลักษณะที่สํานักงานประกาศกําหนด(ญ) ปัจจัยอ้างอิงอื่นใดที่สํานักงานประกาศกําหนดด้วยความเห็นชอบของคณะกรรมการกํากับตลาดทุน(3) มีมูลค่าไถ่ถอนของหุ้นกู้อนุพันธ์ไม่ต่ํากว่าร้อยละแปดสิบของเงินต้นที่ได้รับมา เว้นแต่หุ้นกู้อนุพันธ์นั้นมีข้อกําหนดสิทธิให้ผู้ถือหุ้นกู้อนุพันธ์ไถ่ถอนหุ้นกู้อนุพันธ์โดยได้รับชําระคืนเงินต้นไม่ว่าทั้งหมดหรือบางส่วนเป็น(ก) หลักทรัพย์ (ข) สิทธิในการซื้อ ขาย หรือแลกเปลี่ยนเป็นปัจจัยอ้างอิงดังนี้ 1. เงินตราต่างประเทศ 2. เครดิตอนุพันธ์ตาม (2) (ฌ) 3. ปัจจัยอ้างอิงอื่นที่สํานักงานประกาศกําหนดด้วยความเห็นชอบของคณะกรรมการกํากับตลาดทุน ข้อ ๑๑ ให้สถาบันการเงินเสนอขายหุ้นกู้อนุพันธ์ได้เฉพาะกับผู้ลงทุนดังต่อไปนี้(1) ผู้ลงทุนสถาบัน ได้แก่1. ธนาคารพาณิชย์ หรือบริษัทเงินทุน2. ธนาคารที่มีกฎหมายเฉพาะจัดตั้งขึ้น3. บริษัทหลักทรัพย์4. ผู้ประกอบธุรกิจสัญญาซื้อขายล่วงหน้า5. บริษัทประกันวินาศภัย หรือบริษัทประกันชีวิต6. กองทุนบําเหน็จบํานาญข้าราชการ กองทุนประกันสังคม หรือองค์กรอื่นที่มีวัตถุประสงค์หรือการดําเนินงานเกี่ยวข้องกับการลงทุนหรือการบริหารจัดการลงทุนในทํานองเดียวกัน7. กองทุนรวม8. กองทุนส่วนบุคคล9. กองทุนสํารองเลี้ยงชีพ10. ธนาคารแห่งประเทศไทย11. สถาบันคุ้มครองเงินฝาก12. กองทุนเพื่อการฟื้นฟูและพัฒนาระบบสถาบันการเงิน13. สถาบันการเงินระหว่างประเทศ14. นิติบุคคลที่บุคคลตาม (ก) ถึง (ฐ) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด15. ผู้ลงทุนต่างประเทศซึ่งมีลักษณะเดียวกับบุคคลตาม (ก) ถึง (ฑ)(2) ผู้ลงทุนรายใหญ่ ได้แก่ (ก) ผู้ลงทุนซึ่งเป็นบุคคลธรรมดาที่มีลักษณะใดลักษณะหนึ่งดังนี้ 1. มีสินทรัพย์สุทธิตั้งแต่ห้าสิบล้านบาทขึ้นไป 2. มีรายได้ต่อปีเมื่อรวมรายได้ของคู่สมรสตั้งแต่สี่ล้านบาทขึ้นไป 3. มีเงินลงทุนในหลักทรัพย์ตั้งแต่สิบล้านบาทขึ้นไป (ข) ผู้ลงทุนซึ่งเป็นนิติบุคคลที่มีลักษณะใดลักษณะหนึ่งดังนี้ 1. มีส่วนของผู้ถือหุ้นตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป 2. มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่ยี่สิบล้านบาทขึ้นไปข้อ ๑๒ ให้สถาบันการเงินยื่นคําขอตรวจสอบการใช้หุ้นอ้างอิงต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการเกี่ยวกับการขอตรวจสอบและการยืนยันการอนุญาตให้ใช้หุ้นอ้างอิง และการจัดทําและส่งรายงานเกี่ยวกับการใช้หุ้นอ้างอิงเพื่อการออกหุ้นกู้อนุพันธ์ โดยอนุโลม ให้สถาบันการเงินชําระค่าธรรมเนียมการยื่นคําขอตรวจสอบตามวรรคหนึ่ง ตามอัตราที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ในวันที่ยื่นคําขอส่วน ๒ หลักเกณฑ์เกี่ยวกับการเสนอขายหุ้นกู้ ที่ผู้ถือหุ้นกู้มีภาระผูกพัน\_\_\_\_\_\_\_\_\_\_\_\_\_\_\_\_\_\_\_ข้อ ๑๓ สถาบันการเงินที่ประสงค์จะเสนอขายหุ้นกู้ที่ผู้ถือหุ้นกู้มีภาระผูกพัน ต้องมีลักษณะและปฏิบัติให้เป็นไปตามหลักเกณฑ์ดังต่อไปนี้(1) เป็นผู้ได้รับใบอนุญาตหรือจดทะเบียนเป็นผู้ประกอบธุรกิจสัญญาซื้อขายล่วงหน้าประเภทผู้ค้าสัญญาซื้อขายล่วงหน้าตามพระราชบัญญัติสัญญาซื้อขายล่วงหน้า พ.ศ. 2546(2) ต้องกําหนดมูลค่าที่ตราไว้ของหุ้นกู้ที่ผู้ถือหุ้นกู้มีภาระผูกพันที่จะเสนอขายไม่ต่ํากว่าฉบับละสิบล้านบาท(3) ต้องกําหนดมูลค่าไถ่ถอนหุ้นกู้ตามจํานวนเงินต้นที่ได้รับมา เว้นแต่มีข้อตกลงให้สถาบันการเงินไม่ต้องชําระคืนเงินต้นเต็มจํานวนตามที่ได้รับมา เมื่อผู้ถือหุ้นกู้ฝ่าฝืนหรือไม่ปฏิบัติตามข้อตกลงที่ผูกพันผู้ถือหุ้นกู้ดังกล่าว แต่ต้องไม่ต่ํากว่าร้อยละแปดสิบของเงินต้นที่ได้รับมา(4) เป็นการเสนอขายเฉพาะต่อผู้ลงทุนตามข้อ 11(5) มีการจดข้อจํากัดการโอนหุ้นกู้ที่จะเสนอขายกับสํานักงาน ซึ่งแสดงข้อความว่าสถาบันการเงินจะไม่รับจดทะเบียนการโอนหุ้นกู้นั้นไม่ว่าทอดใด ๆ แก่ผู้ลงทุนที่มิใช่ผู้ลงทุนตามข้อ 11 เว้นแต่เป็นการโอนทางมรดก ทั้งนี้ ให้ถือว่าสํานักงานรับจดข้อจํากัดการโอนดังกล่าวในวันที่สํานักงานได้รับหนังสือขอจดข้อจํากัดการโอนที่มีข้อความดังกล่าวของสถาบันการเงินนั้นแล้วส่วน ๓ เงื่อนไขที่ต้องปฏิบัติภายหลังได้รับอนุญาต\_\_\_\_\_\_\_\_\_\_\_\_\_\_\_\_\_\_\_ข้อ ๑๔ สถาบันการเงินที่ได้รับอนุญาตให้เสนอขายหุ้นกู้ตามประกาศนี้ต้องดําเนินการจัดให้หุ้นกู้ที่ออกและเสนอขายเป็นไปตามหลักเกณฑ์ดังนี้(1) มีคําเรียกชื่อเป็นการเฉพาะเพื่อประโยชน์ในการอ้างอิงถึงหุ้นกู้ที่เสนอขายในแต่ละครั้ง ทั้งนี้ คําเรียกชื่อดังกล่าวต้องแสดงถึงประเภทของหุ้นกู้รวมทั้งปีที่ครบกําหนดไถ่ถอน และลักษณะพิเศษของหุ้นกู้นั้น (ถ้ามี) ไว้โดยชัดเจน(2) เป็นหุ้นกู้ชนิดระบุชื่อผู้ถือ (3) มีข้อความในใบหุ้นกู้ที่แสดงถึงข้อจํากัดการโอนหุ้นกู้ซึ่งได้จดข้อจํากัดนั้นไว้กับสํานักงาน (4) ในกรณีเป็นการเสนอขายหุ้นกู้ที่มีลักษณะเป็นหุ้นกู้ด้อยสิทธิ หุ้นกู้ที่ครบกําหนดไถ่ถอนเมื่อมีการเลิกกิจการ (perpetual bond) หรือหุ้นกู้มีประกัน ต้องปฏิบัติให้เป็นไปตามหลักเกณฑ์ที่กําหนดไว้ในข้อ 15 ข้อ 16 และข้อ 17 แล้วแต่กรณีด้วย(5) ในกรณีหุ้นกู้ที่เสนอขายเป็นหุ้นกู้มีประกัน หรือเป็นหุ้นกู้ที่จัดให้มีผู้แทนผู้ถือหุ้นกู้ สถาบันการเงินที่ได้รับอนุญาตต้องจัดให้มีผู้แทนผู้ถือหุ้นกู้ซึ่งเป็นบุคคลที่มีรายชื่ออยู่ในบัญชีรายชื่อบุคคลที่มีคุณสมบัติเป็นผู้แทนผู้ถือหุ้นกู้ ทั้งนี้ ตามที่กําหนดไว้ในประกาศคณะกรรมการกํากับตลาดทุนว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้ข้อ ๑๕ ในกรณีหุ้นกู้ที่เสนอขายมีลักษณะเป็นหุ้นกู้ด้อยสิทธิ สิทธิของผู้ถือหุ้นกู้ดังกล่าวต้องด้อยกว่าสิทธิของเจ้าหนี้สามัญเฉพาะในเรื่องการรับชําระหนี้ตามหุ้นกู้นั้นเมื่อเกิดกรณีใดกรณีหนึ่งดังต่อไปนี้(1) สถาบันการเงินที่ได้รับอนุญาตถูกพิทักษ์ทรัพย์ หรือถูกศาลพิพากษาให้ล้มละลาย (2) มีการชําระบัญชีเพื่อการเลิกกิจการของสถาบันการเงินที่ได้รับอนุญาต(3) กรณีอื่นใดที่ได้รับความเห็นชอบจากสํานักงานข้อ ๑๖ ในกรณีหุ้นกู้ที่เสนอขายมีลักษณะเป็นหุ้นกู้ที่ครบกําหนดไถ่ถอน เมื่อมีการเลิกกิจการ (perpetual bond) ต้องมีการระบุให้ชัดเจนถึงสิทธิของผู้ถือหุ้นกู้ดังกล่าวในลักษณะใดลักษณะหนึ่งดังนี้ (1) ผู้ถือหุ้นกู้ไม่มีสิทธิเรียกให้สถาบันการเงินที่ได้รับอนุญาตไถ่ถอนหุ้นกู้ดังกล่าวก่อนมีการเลิกกิจการ(2) ผู้ถือหุ้นกู้มีสิทธิเรียกให้สถาบันการเงินที่ได้รับอนุญาตไถ่ถอนหุ้นกู้ดังกล่าวก่อนมีการเลิกกิจการตามเงื่อนไขและระยะเวลาที่กําหนดไว้อย่างชัดเจนข้อ ๑๗ ในกรณีหุ้นกู้ที่เสนอขายมีลักษณะเป็นหุ้นกู้มีประกัน ไม่ว่าหลักประกันของหุ้นกู้นั้นจะได้จัดให้มีพร้อมกับการเสนอขายหุ้นกู้ หรือจัดเพิ่มเติมขึ้นในภายหลัง หลักประกันของหุ้นกู้ดังกล่าวต้องมีลักษณะใดลักษณะหนึ่งดังนี้ (1) เป็นทรัพย์สินหรือการค้ําประกันที่มีการดําเนินการให้มีผลบังคับได้ตามกฎหมายโดยคํานึงถึงสภาพของหลักประกันแต่ละประเภท สามารถดํารงได้ตลอดอายุหุ้นกู้ และดูแลได้โดยผู้แทนผู้ถือหุ้นกู้(2) ในกรณีที่หลักประกันเป็นอสังหาริมทรัพย์หรือสัญญาเช่าระยะยาว สถาบันการเงินที่ได้รับอนุญาตต้องจัดให้มีการประเมินค่าของหลักประกันดังกล่าวโดยผู้ประเมินราคาทรัพย์สินที่อยู่ในบัญชีที่สํานักงานให้ความเห็นชอบ ทั้งนี้ การประเมินราคาหรือการคํานวณมูลค่าของหลักประกันต้องคํานึงถึงสิทธิและภาระผูกพันใด ๆ ไม่ว่าจะเกิดขึ้นโดยบทกฎหมายหรือโดยสัญญาที่มีอยู่เหนือทรัพย์สินอันเป็นหลักประกันนั้นด้วย และต้องจัดทําขึ้นไม่เกินกว่าหนึ่งปีก่อนวันที่ออกหุ้นกู้ เว้นแต่จะเป็นกรณีที่ราคาหรือมูลค่าของหลักประกันได้เปลี่ยนแปลงไปอย่างมีนัยสําคัญในช่วงเวลาดังกล่าว ให้สถาบันการเงินที่ได้รับอนุญาตจัดให้มีการประเมินค่าหลักประกันดังกล่าวใหม่ข้อ ๑๘ ในการลงทะเบียนการโอนหุ้นกู้ สถาบันการเงินที่ได้รับอนุญาตต้องตรวจสอบความถูกต้องของการโอนหุ้นกู้ให้เป็นไปตามข้อจํากัดการโอนหุ้นกู้ที่ได้จดทะเบียนไว้กับสํานักงาน โดยหากพบว่าเป็นการโอนที่ขัดต่อข้อจํากัดการโอนดังกล่าว สถาบันการเงินต้องไม่ลงทะเบียนการโอนหุ้นกู้ เว้นแต่เป็นการโอนทางมรดก ทั้งนี้ ในกรณีที่การขอลงทะเบียนโอนหุ้นกู้กระทําผ่านบริษัทหลักทรัพย์ สถาบันการเงินสามารถใช้ข้อมูลที่ผ่านการตรวจสอบจากบริษัทหลักทรัพย์แล้วว่า ผู้รับโอนหุ้นกู้เป็นผู้ลงทุนตามข้อ 11 เป็นหลักฐานในการลงทะเบียนการโอนก็ได้ในกรณีที่สถาบันการเงินที่ได้รับอนุญาตจัดให้มีนายทะเบียนหุ้นกู้ สถาบันการเงินที่ได้รับอนุญาตต้องดําเนินการให้นายทะเบียนหุ้นกู้ปฏิบัติตามหลักเกณฑ์ที่กําหนดในวรรคหนึ่งด้วยข้อ ๑๙ ในกรณีที่เป็นการเสนอขายหุ้นกู้อนุพันธ์ที่อาจมีการชําระหนี้ทั้งหมด หรือบางส่วนโดยส่งมอบเป็นหุ้น สถาบันการเงินที่ได้รับอนุญาตต้องไม่เป็นบุคคลภายในของบริษัทที่ออกหุ้นอ้างอิงนั้นเพื่อประโยชน์ในการรักษาความเป็นธรรมและระบบการซื้อขายหลักทรัพย์ในตลาดหลักทรัพย์ ให้สํานักงานมีอํานาจประกาศกําหนดลักษณะของหุ้นที่จะนํามาใช้เป็นปัจจัยอ้างอิงสําหรับการออกและเสนอขายหุ้นกู้อนุพันธ์ที่อาจมีการชําระหนี้ทั้งหมดหรือบางส่วนโดยส่งมอบเป็นหุ้นได้สํานักงานสามารถผ่อนผันข้อกําหนดตามวรรคหนึ่งได้ เมื่อไม่มีเหตุให้สงสัยว่าการเสนอขายหุ้นกู้อนุพันธ์ที่อนุญาตจะมีลักษณะเป็นการเอาเปรียบผู้ลงทุน และเป็นไปตามหลักเกณฑ์ดังต่อไปนี้(1) หุ้นกู้อนุพันธ์ที่ได้รับอนุญาตมีข้อกําหนดให้มีการชําระหนี้ทั้งหมดโดยการส่งมอบเป็นหุ้นอ้างอิงหรือชําระเป็นเงินเท่านั้น ทั้งนี้ ในกรณีที่จะชําระเป็นเงิน มูลค่าที่ชําระต้องไม่อ้างอิงกับหุ้นอ้างอิงดังกล่าว(2) สถาบันการเงินที่ได้รับอนุญาตแสดงได้ว่ามีหุ้นอ้างอิงในจํานวนที่เพียงพอสําหรับส่งมอบเพื่อชําระหนี้ตามหุ้นกู้อนุพันธ์ และมีกลไกในการดูแลรักษาหุ้นอ้างอิงดังกล่าว โดยกลไกนั้นจะต้องสามารถป้องกันมิให้มีการนําหุ้นอ้างอิงไปใช้เพื่อการอื่นได้ ข้อ ๒๐ ในกรณีที่เป็นการเสนอขายหุ้นกู้อนุพันธ์ที่เข้าลักษณะยกเว้นตามข้อ 10(3) ห้ามมิให้สถาบันการเงินที่ได้รับอนุญาตเสนอขายหุ้นกู้อนุพันธ์ดังกล่าวแก่ผู้ลงทุนตามข้อ 11(2) เว้นแต่สถาบันการเงินที่ได้รับอนุญาตได้ตรวจสอบแล้วว่าผู้ลงทุนดังกล่าวมีภาระสอดคล้องกับหุ้นกู้อนุพันธ์นั้น เพื่อประโยชน์ตามวรรคหนึ่ง คําว่า "ภาระสอดคล้อง" หมายความว่า การมีความเสี่ยงที่เกิดจากข้อตกลงหรือการประกอบธุรกิจ ซึ่งความเสี่ยงดังกล่าวเกี่ยวข้องหรือสอดคล้องกับปัจจัยอ้างอิงของหุ้นกู้อนุพันธ์และสามารถบริหารความเสี่ยงนั้นได้ด้วยการลงทุนในหุ้นกู้อนุพันธ์ข้อ ๒๑ สถาบันการเงินที่ได้รับอนุญาตต้องจัดให้มีการแจกเอกสารสรุปข้อมูลสําคัญของหุ้นกู้ (fact sheet) ไปพร้อมกับการเสนอขายหุ้นกู้ด้วยสรุปข้อมูลสําคัญของหุ้นกู้ตามวรรคหนึ่ง อย่างน้อยต้องแสดงถึงสาระสําคัญของหุ้นกู้ รวมทั้งลักษณะพิเศษและความเสี่ยงที่สําคัญของหุ้นกู้ โดยสํานักงานอาจประกาศกําหนดหลักเกณฑ์และวิธีการจัดทําสรุปข้อมูลสําคัญของหุ้นกู้ดังกล่าวด้วยก็ได้ข้อ ๒๒ สถาบันการเงินที่ได้รับอนุญาตต้องจัดให้การชักชวน แนะนํา หรือขายหุ้นกู้ ต้องกระทําโดยบริษัทหลักทรัพย์ประเภทการจัดจําหน่ายหลักทรัพย์หรือการค้าหลักทรัพย์ ซึ่งมิได้จํากัดเฉพาะหลักทรัพย์ที่เป็นหน่วยลงทุน ทั้งนี้ ตามแต่ลักษณะของการเสนอขาย โดยต้องจัดให้มีข้อตกลงให้บริษัทหลักทรัพย์ดังกล่าวปฏิบัติตามข้อกําหนดในประกาศคณะกรรมการกํากับตลาดทุนว่าด้วยการจอง การจัดจําหน่าย และการจัดสรรหลักทรัพย์ที่ออกใหม่ โดยอนุโลมด้วย สถาบันการเงินที่ได้รับอนุญาตจะไม่จัดให้การเสนอขายหุ้นกู้กระทําโดยบริษัทหลักทรัพย์ตามวรรคหนึ่งก็ได้ หากสถาบันการเงินมีสถานะเป็นบริษัทหลักทรัพย์ตามประเภทที่กําหนดในวรรคหนึ่งอยู่แล้ว และให้สถาบันการเงินปฏิบัติตามหลักเกณฑ์การประกอบธุรกิจการจัดจําหน่ายหลักทรัพย์หรือการค้าหลักทรัพย์ ซึ่งมิได้จํากัดเฉพาะหลักทรัพย์ที่เป็นหน่วยลงทุน แล้วแต่กรณี โดยอนุโลม แต่มิให้นําข้อห้ามเกี่ยวกับการซื้อหรือขายหลักทรัพย์ที่จัดจําหน่ายหรือหลักทรัพย์อ้างอิงตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์ มาใช้บังคับกับบริษัทหลักทรัพย์ประเภทการจัดจําหน่ายหลักทรัพย์ซึ่งมิได้จํากัดเฉพาะหลักทรัพย์ที่เป็นหน่วยลงทุน สําหรับการซื้อขายหุ้นกู้อนุพันธ์หรือหุ้นอ้างอิงเพื่อประโยชน์ในการบริหารความเสี่ยงที่เกิดจากหรือเกี่ยวข้องกับหุ้นกู้อนุพันธ์นั้นให้นําความในข้อ 6 ข้อ 7 ข้อ 8 ข้อ 8/1 ข้อ 9 ข้อ 10 และข้อ 11 ของประกาศคณะกรรมการกํากับตลาดทุน ที่ ทจ. 29/2551 เรื่อง การจอง การจัดจําหน่าย และการจัดสรรหลักทรัพย์ที่ออกใหม่ ลงวันที่ 15 ธันวาคม พ.ศ. 2551 มาใช้บังคับกับสถาบันการเงินที่ได้รับอนุญาตให้เสนอขายหุ้นกู้ตามประกาศนี้ โดยอนุโลม ทั้งนี้ ไม่ว่าการเสนอขายหุ้นกู้นั้นจะกระทําผ่านบริษัทหลักทรัพย์หรือไม่ก็ตาม หมวด ๓ การยื่นแบบแสดงรายการข้อมูลและร่างหนังสือชี้ชวน\_\_\_\_\_\_\_\_\_\_\_\_\_\_\_\_\_\_\_ส่วน ๑ วิธีการยื่น และค่าธรรมเนียม\_\_\_\_\_\_\_\_\_\_\_\_\_\_\_\_\_\_\_ข้อ ๒๓ ก่อนการเสนอขายหุ้นกู้อนุพันธ์หรือหุ้นกู้ที่ผู้ถือหุ้นกู้มีภาระผูกพัน ให้สถาบันการเงินยื่นแบบแสดงรายการข้อมูลตามแบบ 69-SP ที่แนบท้ายประกาศนี้ และร่างหนังสือชี้ชวนตามแบบที่กําหนดตามมาตรา 72 ต่อสํานักงาน โดยให้สถาบันการเงินดําเนินการดังนี้(1) ยื่นแบบแสดงรายการข้อมูลและร่างหนังสือชี้ชวนพร้อมเอกสารหลักฐานตามที่กําหนดไว้บนเว็บไซต์ของสํานักงานในรูปเอกสารสิ่งพิมพ์จํานวนหนึ่งชุด รวมทั้งสําเนาแบบแสดงรายการข้อมูลจํานวนหนึ่งชุด(2) ส่งข้อมูลในรูปของข้อมูลอิเล็กทรอนิกส์ผ่านระบบการรับส่งข้อมูลตามที่กําหนดไว้บนเว็บไซต์ของสํานักงานข้อมูลที่สถาบันการเงินยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ตามวรรคหนึ่งต้องมีข้อความถูกต้องตรงกันข้อ ๒๔ งบการเงินของสถาบันการเงินที่เปิดเผยในแบบแสดงรายการข้อมูลและร่างหนังสือชี้ชวนต้องเป็นไปตามหลักเกณฑ์ เงื่อนไข และวิธีการที่คณะกรรมการกํากับตลาดทุนประกาศกําหนดตามมาตรา 56 โดยอนุโลมข้อ ๒๕ ให้สถาบันการเงินชําระค่าธรรมเนียมการยื่นแบบแสดงรายการข้อมูลตามหลักเกณฑ์และวิธีการที่กําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ ในวันที่ยื่นแบบแสดงรายการข้อมูลส่วน ๒ การรับรองข้อมูล\_\_\_\_\_\_\_\_\_\_\_\_\_\_\_\_\_\_\_ข้อ ๒๖ แบบแสดงรายการข้อมูลและร่างหนังสือชี้ชวนที่ยื่นต่อสํานักงานต้องมีกรรมการผู้มีอํานาจลงนามผูกพันหรือกรรมการที่มีตําแหน่งบริหารสูงสุดที่ได้รับมอบอํานาจจากกรรมการผู้มีอํานาจลงนามผูกพันของสถาบันการเงินลงลายมือชื่อรับรองความถูกต้องครบถ้วนของข้อมูลในกรณีที่สถาบันการเงินเป็นธนาคารต่างประเทศซึ่งมีสาขาที่ได้รับอนุญาตให้ประกอบธุรกิจธนาคารพาณิชย์ในประเทศไทยตามกฎหมายว่าด้วยธุรกิจสถาบันการเงิน หรือสถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน ให้ผู้มีอํานาจลงลายมือชื่อผูกพันของสาขาธนาคารพาณิชย์ต่างประเทศหรือสถาบันการเงินดังกล่าวลงลายมือชื่อข้อ ๒๗ ในกรณีที่มีเหตุจําเป็นและสมควรทําให้บุคคลที่ต้องลงนามตามที่กําหนดในข้อ 26 ไม่สามารถลงลายมือชื่อรับรองได้ ให้สถาบันการเงินปฏิบัติให้เป็นไปตามหลักเกณฑ์ดังต่อไปนี้ เว้นแต่ได้รับการผ่อนผันจากสํานักงาน(1) หากเหตุที่ทําให้บุคคลดังกล่าวคนใดไม่สามารถลงลายมือชื่อได้ เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วยทางร่างกายหรือทางจิต สถาบันการเงินไม่จําต้องจัดให้บุคคลดังกล่าวลงลายมือชื่อในแบบแสดงรายการข้อมูลและร่างหนังสือชี้ชวน(2) หากเหตุที่ทําให้บุคคลดังกล่าวคนใดไม่สามารถลงลายมือชื่อได้ เกิดจากกรณีอื่นนอกจากที่ระบุใน (1) เมื่อเหตุดังกล่าวหมดสิ้นไป ให้สถาบันการเงินจัดให้บุคคลดังกล่าวลงลายมือชื่อทันที เพื่อให้แบบแสดงรายการข้อมูลและร่างหนังสือชี้ชวนมีผลใช้บังคับได้ตามข้อ 28ส่วน ๓ วันมีผลใช้บังคับของแบบแสดงรายการข้อมูล และร่างหนังสือชี้ชวน\_\_\_\_\_\_\_\_\_\_\_\_\_\_\_\_\_\_\_ข้อ ๒๘ ภายใต้บังคับมาตรา 75 ให้แบบแสดงรายการข้อมูลและร่างหนังสือชี้ชวนมีผลใช้บังคับในวันทําการที่สองถัดจากวันที่สํานักงานได้รับแบบแสดงรายการข้อมูลและร่างหนังสือชี้ชวนที่แก้ไขเพิ่มเติมครั้งหลังสุดและมีข้อมูลตามรายการครบถ้วน และได้ชําระค่าธรรมเนียมการยื่นแบบแสดงรายการข้อมูลครบถ้วนแล้ว ในกรณีที่สํานักงานได้รับแบบแสดงรายการข้อมูลและร่างหนังสือชี้ชวนตามวรรคหนึ่งภายหลังเวลา 10.00 น. ของวันทําการใด ให้ถือว่าสํานักงานได้รับแบบแสดงรายการข้อมูลและร่างหนังสือชี้ชวนในวันทําการถัดไปผู้มีอํานาจลงนาม - ประกาศ ณ วันที่ 16 พฤษภาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน